als_Latn dik_Latn sag_Latn
Në cilësinë e kryeministrit, Rama rikthehet në një biznes fason në kryeqytet pas premtimeve të dhëna një vit më parë si kryetar opozite, për lehtësira në këtë sektor. Sipas kryeministrit, qeveria tashmë i ka mbajtur këto premtime, ndërsa u ka bërë të ditur drejtuesve të këtij biznesi masat konkrete që do të ndërmerren në mbështetje të fasonëve dhe rritjen e punësimit në vend. Vetë sipërmarrësit i kanë treguar kryeministrit ambientet e reja që kanë hapur dhe dëshirën për të punësuar 150 vetë të tjerë në këtë sipërmarrje. Për kreun e qeverisë interesi i kompanive të huaja për të investuar në Shqipëri është i lartë. Qeveria do ta mbështesë biznesin fason duke hequr barrën e sigurimeve për një periudhë të caktuar, për çdo vend të ri punë si dhe nxitjen e kualifikimit për të rinjtë në mënyrë që të shkojmë drejt ciklit të mbyllur.
als_Latn